《信安郡夫人挽词二首 其一》
宋代·孙觌

蝉联女公子，汤沐郡夫人。籍著金闺密，纶褒衮字新。

千葩朝阆苑，双剑化平津。唧唧虫吟夜，梁空落暗尘。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。